
Program- és árajánlat
Időutazás 1 nap alatt 2 ország határán 3 történelmi korban
egy ókori várostól egy fiatal állam fővárosáig
Carnuntum, Dévény, Pozsony
2026. október 11. (1 nap) 


1.nap: Indulás Pécsről a kora reggeli órákban, s utazás Ausztriába.  – Carnuntum: séta a Római Birodalom Pannonia provinciájának rekonstruált fővárosában - ami kezdetben katonai tábor majd polgárváros volt az ókorban -, s mely során érintjük a középosztály életkörülményeit szemléltető Lucius. házat, az arisztokraták életszínvonalát bemutató Villa Urbanát, római termálfürdőt, az egyetlen, eredeti helyén fennmaradt padlómozaikot a Quarta házban és az olajkereskedő házát. – Utazás Szlovákiába. Pozsony: séta a pozsonyi Comenius Egyetem 1942-ben épült 6,6 hektáros Botanikus Kertjében, melyet egy olasz építészmérnök szecessziós kastélya köré létesítettek, s ahol többek között található üvegház Ausztrália növényvilágával, üvegház trópusi és szubtrópusi növényekkel, pálmaház, kaktusz üvegház, Rozárium 120 rózsafajjal, andezit sziklakert, mészkő sziklakert, tőzegláp és rododendronok és azáleák, melyek sajnos ilyenkor nem virágoznak. –Dévény: látogatás a vár romjaihoz, ami egy 80 m magas mészkőszirten ül a Duna és a Morva folyók összefolyásánál, az úgynevezett Dévényi-kapunál, ahol Ady szerint nem csak az északnyugati szelek, hanem a 20. század elején Párizsból a nyugati eszmék is betörnek „új időknek új dalaival” a Kárpát-medencébe. – Este utazás haza, s érkezés Pécsre az késő esti órákban.

Utazás: autóbusszal
Szállás: nincs
Ellátás: önellátó


Ár: 18.500 Ft/fő 48 utas esetén, amely tartalmazza az utazást minden költségével és a csoportvezetést.

Az ár nem tartalmazza a fel nem sorolt szolgáltatásokat, a belépődíjakat és az utasbiztosítást!


Az utazás ideje alatt mindenkinek rendelkeznie érvényes utasbiztosítással, melyet irodánknál meg lehet köti, akár csoportos kedvezménnyel is.




A programhoz jó utat kívánva, üdvözlettel.	
	

Dr. Kopári László

Pécs, 2026. szeptember 16.

